Biudžeto vykdymo ataskaitų rinkinių rengimo taisyklių

2 priedas

**SKUODO RAJONO SAVIVALDYBĖS**

**KŪNO KULTŪROS IR SPORTO CENTRAS**

|  |
| --- |
| Savivaldybės biudžetinė įstaiga. Birutės g. 8, LT-98116 Skuodas, tel./ faks. (8~440) 52 799,  el. paštas [skuodsport@ktv.satela.lt](mailto:skuodsport@ktv.satela.lt).  Duomenys kaupiami ir saugomi Juridinių asmenų registre, kodas 300075123. |

(dokumento sudarytojo pavadinimas)

**2025 METŲ ANTRO KETVIRČIO BIUDŽETO VYKDYMO ATASKAITŲ RINKINIO**

**AIŠKINAMASIS RAŠTAS**

2025-07-16 Nr. \_\_\_\_\_\_\_\_\_\_

(data)

**I SKYRIUS**

**BENDROSIOS NUOSTATOS**

Skuodo rajono savivaldybės kūno kultūros ir sporto centro ( toliau - Centras) 2025 metų antro ketvirčio biudžeto vykdymo ataskaitų rinkinys yra parengtas vadovaujantis 2025 m. kovo 25 d. Lietuvos Respublikos finansų ministro įsakymu Nr.1K-63 patvirtintomis biudžeto vykdymo ataskaitų rinkinių rengimo taisyklėmis ir teikiamas 2025 m. balandžio 4 d. administracijos direktoriaus įsakymu Nr.A1 - 182 patvirtintais Skuodo rajono savivaldybės biudžeto asignavimų valdytojų biudžeto vykdymo ataskaitų rinkinių teikimo terminais. Biudžeto vykdymo ataskaitų rinkinio rengimo tikslas yra pateikti informaciją apie biudžetinių įstaigų pajamų už turto nuomą ir kitas teikiamas mokamas paslaugas plano ir biudžeto asignavimų išlaidoms pagal valstybės funkcines ir ekonomines klasifikacijas vykdymą.

Skuodo rajono biudžetinių įstaigų buhalterinės apskaitos tvarkymo centras yra atsakingas už tinkamą ir savalaikį Skuodo rajono savivaldybės kūno kultūros ir sporto centro biudžeto vykdymo ataskaitų rinkinio parengimą.

**II skyrius**

**Apskaitos politika**

Centro biudžeto vykdymo ataskaitų rinkinys parengtas pinigų principu - ataskaitose pajamos pripažįstamos, kai pinigai gaunami į sąskaitas, o išlaidos pripažįstamos, kai jos apmokamos. Sudarant ketvirtinį biudžeto vykdymo ataskaitų rinkinį buvo vadovautasi šiais bendraisiais apskaitos principais:

subjekto principu: ataskaitose pateikta informacija tik apie Skuodo rajono savivaldybės kūno kultūros ir sporto centro gautas pajamas ir patirtas išlaidas;

periodiškumo principu: ataskaitose pateikta informacija apie nuo metų pradžios iki kovo 31 d. įskaitytinai gautas pajamas ir patirtas išlaidas;

pastovumo principu: taikomas apskaitos metodas, analogiškas kaip ir ankstesniais metais; ataskaitų rinkinio rengimo procesas ir kontrolės procedūros iš esmės nepasikeitė;

piniginio mato principu: informacija ataskaitose pateikta eurais ir centais.

**III SKYRIUS**

**BIUDŽETINIŲ ĮSTAIGŲ PAJAMŲ PLANO VYKDYMAS**

Centras gauna pajamų iš mokesčio už treniruočių lankymą ir kitų teikiamų atlygintinų paslaugų, kurių sąrašas ir įkainiai patvirtinti Skuodo rajono savivaldybės tarybos 2023 m. rugsėjo 28 d. sprendimu Nr.T9-186 (3 priedas). Informacija apie ataskaitiniu laikotarpiu gautas ir panaudotas pajamas pateikta biudžeto vykdymo ataskaitų rinkinių rengimo taisyklių 3 priede „ Informacija apie biudžetinių įstaigų pajamas pagal 2025 m. birželio 30 d. duomenis“ (forma Nr.1).

**IV** **SKYRIUS**

**BIUDŽETO IŠLAIDŲ PLANO VYKDYMAS**

Skuodo rajono savivaldybės kūno kultūros ir sporto centro 2025 m. bendras biudžeto asignavimų išlaidoms finansuoti planas yra 422 597,00 EUR, antro ketvirčio – 229 497,00 EUR. Ataskaitiniu laikotarpiu panaudota 79,12 % antram ketvirčiui skirtų biudžeto asignavimų. Biudžeto asignavimų nepanaudojimo priežastys nurodytos pateiktoje formoje Nr.3 „Biudžeto išlaidų plano vykdymo pagal programas ir finansavimo šaltinius ataskaita“.

Centras finansuojamas pagal „ Skuodo rajono savivaldybės kūno kultūros ir sporto centro veiklos organizavimo užtikrinimo“ ir „Fizinio aktyvumo veiklų suaugusiems rajono gyventojams organizavimas “ programas - finansavimo lėšų šaltiniai yra savivaldybės biudžeto lėšos savarankiškoms funkcijoms vykdyti ir specialiosios programos lėšos.

Biudžeto asignavimai naudoti pagal paskirtį, didžiausia išlaidų dalis – 135 116,78 EUR buvo panaudota darbo užmokesčio ir socialinio draudimo įmokoms mokėti.

**V SKYRIUS**

**KITA INFORMACIJA**

Skuodo rajono savivaldybės kūno kultūros ir sporto centro pagrindinė veikla – sportinė veikla.

2025 metų antro ketvirčio pabaigoje dirbo 17 darbuotojų.

Biudžetinių lėšų likutis banko sąskaitose 2025-06-30 buvo 28,74 EUR (informacija pridedama).

Informacija apie Centro mokėtinas sumas pateikta Mokėtinų sumų 2025 m. birželio 30 d. ataskaitoje (9 priedas). Mokėtinų sumų, kurių įvykdymo terminas pradelstas, ataskaitiniu laikotarpiu nebuvo.

PRIEDAI:

1. Informacija apie biudžetinių įstaigų pajamas pagal 2025 m. birželio 30 d. duomenis (3 priedas);
2. Mokėtinų sumų 2025 m. birželio 30 d. ataskaita (9 priedas);
3. Informacija apie biudžetinių lėšų likučius bankų sąskaitose;
4. Biudžeto išlaidų plano vykdymo pagal programas ir finansavimo šaltinius ataskaita (forma Nr.3).

Direktorius Virginijus Valančius

(parašas)

Skuodo rajono biudžetinių įstaigų

buhalterinės apskaitos tvarkymo centro direktorė Rasutė Kniuipienė

(parašas)

\_\_\_\_\_\_\_\_\_\_\_\_\_\_\_\_\_\_